《题顾仲渊烟》
元代·于立

玉峰连天向天起，秀色盘回三十里。寒翠淋漓湿窗几，影落明湖一泓水。

明湖之水清无底，幽人结屋湖光里。溪南溪北花阵迷，舍东舍西山鸟啼。

夜来东风雨一犁，满川烟雾春云低。春云无心无定据，长在幽人读书处。

未肯从龙行雨去，窗前且伴幽人住。

作者简介：南康庐山人，字彦成，号虚白子。博学通古今，善谈笑。不求仕进，以诗酒放浪江湖间。有《会稽外史集》。